סינדרלה (סרט, 2021)

סינדרלה (באנגלית: Cinderella) הוא סרט קומדיה רומנטית מוזיקלית אמריקאי שנכתב ובוים על ידי קיי קנון, המבוסס על אגדה באותו שם מאת שארל פרו. בסרט מככבת הזמרת האמריקאית קמילה קביו בהופעת המשחק הראשונה שלה לצד אידינה מנזל, מיני דרייבר, ניקולס גאליצין, בילי פורטר, ופירס ברוסנן. הסרט הוא מחזמר להיטים עם להיטי פופ ורוק מעשורים קודמים, בנוסף למספר שירים מקוריים. זהו חידוש הלייב אקשן הראשון לאדמה מאז הסרט סינדרלה של חברת וולט דיסני שיצא לאור בשנת 2015.

הסרט יצא לאור ב-3 בספטמבר 2021 בשירות פריים וידאו.

== תקציר העלילה ==
אלה (קמילה קביו) היא אישה צעירה ושאפתנית שרוצה להקים חנות שמלות משלה יום אחד בחברה הפטריארכית שלה. היא תופסת את תשומת לבו של הנסיך (ניקולס גאליצין) בטקס מלכותי, והוא פוגש אותה בשוק ביום שלמחרת (שם הוא לבוש כאיש פשוט) כשהיא מנסה למכור את שמלותיה וקונה אותן ממנה. הוא מזמין אותה לנשף שיערך כעבור שבועיים, ומבטיח להכיר לה אנשים מעולם האופנה שיסייעו לה למכור את שמלותיה.

כשהיום מגיע, היא לובשת שמלה ורודה שעליה אמה החורגת (אידינה מנזל) זורקת דיו ומבקשת ממנה לא לבוא לנשף מכיוון שכבר הבטיחה שתתארס לתומס, בחור שמחבב את אלה. בעוד אלה עצובה, מגיעה הפיה הסנדקית (בילי פורטר) המופלאה שלה ומלבישה אותה בשמלה בעיצובה של אלה עצמה, עם נעלי זכוכית והופכת את העכברים לבני אדם וארגז לכרכרה. אלה הולכת לנשף ומוצאת מלכה, המציעה לקחת אותה ברחבי העולם כמלבישת עבורה ומבקשת להיפגש איתה למחרת בשעה 4:00 בכיכר השוק. מאוחר יותר מוצא הנסיך את אלה, ומראה לה את אחותו (טלולה גרייב) לובשת את השמלה שרכש מאלה בעבר ומציע לאלה נישואין. היא מסרבת על מנת להתחיל את הקריירה שלה. בחצות היא עוזבת את האולם לאחר שזרקה את הנעל על אחד משומרים של המלך, שמנסה לתפוס אותה.

למחרת, אמה החורגת של אלה מנסה לשכנע אותה להינשא למלך, כאשר אלה מסרבת, היא מוסרת אותה לתומס באותו היום. המלך משנה את דעתו לגבי הנסיך שמתחתן עם אישה פשוטה בשביל אהבה לאחר דיון עם המלכה, ומבקש מהנסיך להינשא לאלה. הנסיך ממשיך לחפש את אלה ומוצא אותה רצה ביער לאחר שהיא בורחת מתומס. הם מצהירים על אהבתם ומגיעים בזמן כדי להראות למלכה שלה את העיצובים שלה, שמקבלת אותם ומבקשים מאלה לבוא איתה.

הנסיך לוקח את אלה למלך ולמלכה, מודיע להם על החלטתם לטייל בעולם. ואז המלך מכריז על אחותו, הנסיכה גוון כראשונה בתור לכס. הסרט מסתיים בהכתרת הנסיכה גוון והנסיך ואלה מאוהבים.

== דמויות ושחקנים ==
{| class="wikitable"
!שם השחקן/ית
!שם הדמות
!אודות הדמות
|- 
| קמילה קביו || אלה ||
|- 
| אידינה מנזל || ויויאן || אמה החורגת של אלה
|- 
| מיני דרייבר || ביאטריס || המלכה
|- 
| ניקולס גאליצין || רוברט || הנסיך ויורש העצר
|- 
| בילי פורטר || פאב ג'י || הפיה הסנדקית
|- 
| פירס ברוסנן || רואן || המלך, אביו של רוברט 
|- 
| || מלבוליה || אחותה החורגת של אלה
|- 
| שארלוט ספנסר || נריסה || אחותה החורגת של אלה
|- 
| ג'יימס קורדן || ג'יימס || עכבר / משרת
|- 
| || ג'ון || עכבר / משרת
|- 
| || רומש || עכבר / משרת
|- 
| || תומאס ססיל || מחזר
|- 
| טלולה גרייב || גוון || נסיכה, אחותו של רוברט
|- 
| || טטיאנה || מלכה
|- 
| || ללא שם || כרוז העיר
|- 
|}

== הפקה ==
באפריל 2019 הודיעה חברת סרטי קולומביה על סרט מוזיקלי של "סינדרלה", כשקיי קנון מתפקדת כתסריטאית ובמאית הסרט. ג'יימס קורדן הוא אחד המפיקים באמצעות חברת ההפקות "פולוול 73" עם ליאו פרלמן, ג'ונתן קדין ושאנון מקינטוש.<ref name=":2"></ref>

שלב הצילומים החל בחודש פברואר 2020 בבריטניה. הצילומים הושעו בחודש מרץ 2020 בגלל מגפת הקורונה. הצילומים התחדשו בחודש אוגוסט 2020, והסתיימו בספטמבר 2020.<ref></ref>

המרכבה של סינדרלה נועדה לקדם את חברת מרצדס בנץ.<ref></ref>

== מוזיקה ==

בחודש אפריל 2019 הוכרז כי קמילה קביו עובדת על המוזיקה לסרט.<ref name=":2" /> בחודש אוקטובר 2020 אישרה אידינה מנזל כי לה ולקביו יהיו שירים מקוריים בסרט. בחודש אוגוסט 2021 יצא לאור רשימת השירים הצפויים להיכלל בפסקול הסרט ועטיפת הפסקול.<ref></ref> ב-3 באוגוסט פורסם כי הפסקול יצא לאור ביום צאתו של הסרט - 3 בספטמבר 2021.<ref></ref>

הפסקו יצא בארצות הברית על ידי חברת אפיק רקורדס, בבריטניה הופץ הפסקול על ידי חברת קולומביה רקורדס וסוני מיוזיק אנטרטיינמנט הפיצה את הפסקול בשאר העולם. "Million to One", המבוצע על ידי קמילה קביו, יצא לאור ב-21 ביולי 2021 כסינגל המוביל מהפסקול. "Somebody to Love", המבוצע על ידי ניקולס גאליצין, יצא לאור כסינגל שיווקי ב-3 באוגוסט עם פתיחת ההזמנה המוקדמת של האלבום.

== הפצה ==
ביוני 2019 קבעה חברת סוני את יציאתו לאור של הסרט ל-5 בפברואר 2021.<ref></ref> עם זאת, בחודש ינואר 2021 הסרט נדחה ל-16 ביולי 2021.<ref></ref>

בחודש מאי 2021 פורסם כי אולפני אמזון קנו את זכויות הסרט והוא יופץ בשירות הסטרימינג של החברה, פריים וידאו בשנת 2021.<ref></ref>

ההצצה הרשמית הראשונה יצאה לאור ב-30 ביוני 2021.<ref></ref> הקדימון הרשמי לסרט יצא לאור ב-3 באוגוסט של אותה השנה.<ref></ref>

== קישורים חיצוניים ==

== הערות שוליים ==

קטגוריה:סרטי 2021
קטגוריה:סרטים מוזיקליים אמריקאיים
קטגוריה:סרטי להט"ב אמריקאיים
קטגוריה:סרטי קומדיה רומנטית אמריקאיים
קטגוריה:סרטים באנגלית
קטגוריה:סרטים על חתונות
קטגוריה:סינדרלה
קטגוריה:סרטים שלא יצאו לאקרנים בעקבות מגפת הקורונה
קטגוריה:סרטי אמזון
קטגוריה:סרטי קולומביה